পবিত্র জাতীয় স্বার্থের দোহাই দিয়ে শুধু সামরিক অভ্যুত্থানকে সমর্থন দেয়া নয়,বরং যে কোন বীভৎস কুকর্ম করাই মার্কিন সংস্কৃতি।পবিত্র জাতীয় স্বার্থ রক্ষার সে সংস্কৃতিতে কৃষ্ণাঙ্গদের গলায় রশি বেঁধে গোবাদী পশুর ন্যায় বাজারে তুলে বেচাকেনা করাটিও তাদের কাছে সিদ্ধ কর্ম রূপে গৃহিত হয়েছে। সভ্য ও সিদ্ধ কর্ম রূপে স্বীকৃতি পেয়েছে হিরোসীমা ও নাগাসাকীর উপর আনবিক বোমা নিক্ষেপের ন্যায় সমগ্র মানব ইতিহাসের সবচেয়ে ঘৃণ্য কুকর্মটিও।একই রূপ জাতীয় স্বার্থের দোহাই দিয়ে লক্ষ লক্ষ টন বোমা ফেলেছে ভিয়েতনাম, আফগানিস্তান ও ইরাকের নগর-বন্দর ও গ্রাম-গঞ্জের উপর। এমন এক জাতীয় স্বার্থের দোহাই দিয়ে আজও তারা সমর্থণ দিচ্ছে সৌদি আরব, জর্দান, কুয়েত, কাতার, আমিরাত ও ওমানের ন্যায় দেশগুলির স্বৈরাচারি শাসকদের। তবে নিজেদের স্বার্থ রক্ষার সাথে তারা যোগ করেছে ইসরাইলের জাতীয় স্বার্থ রক্ষার বিষয়টিও।